**Likumprojekta „Par nekustamā īpašuma „Dispečeri” Taurenes pagastā, Vecpiebalgas novadā atsavināšanu sabiedrības vajadzībām - Gaujas tilta pārbūves projekta īstenošanai uz valsts autoceļa P30 Cēsis-Vecpiebalga-Madona 32,3.km” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Gaujas tilta pārbūves projekts uz valsts autoceļa P30 Cēsis-Vecpiebalga-Madona 32,3.km, tiks realizēts, īstenojot valsts autoceļa P30 Cēsis–Vecpiebalga–Madona posma 24,60.-38,00.km būvprojektu, kura ietvaros nepieciešams no nekustamā īpašuma īpašnieka atpirkt nekustamo īpašumu „Dispečeri” (nekustamā īpašuma kadastra Nr. 4286 002 0114) – zemes vienību 0,0308 ha platībā (zemes vienības kadastra apzīmējums 4286 002 0114) un uz tās esošo ēku (kadastra apzīmējums 4286 002 0114 001) – Taurenē, Taurenes pagastā, Vecpiebalgas novadā. Minētais nekustamais īpašums tiek atsavināts transporta infrastruktūras attīstībai un atsavināšana ir vienīgais veids šī mērķa sasniegšanai. Minētā pārbūves projekta realizācija nepieciešama sliktā tilta stāvokļa dēļ.Tiltu atjaunošana un rekonstrukcija (pārbūve) ir viens no paredzētajiem pasākumiem Transporta attīstības pamatnostādnēs 2014.-2020.gadam (apstiprinātas ar Ministru kabineta 2013.gada 27.decembra rīkojumu Nr.683 „Par Transporta attīstības pamatnostādnēm 2014.-2020.gadam”). Valsts autoceļa P30 Cēsis – Vecpiebalga – Madona posma 24,60-38,00.km būvprojekta realizācija (tai skaitā minētā tilta pārbūve) tiks līdzfinansēta no valsts budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammas 62.11.00 „Eiropas Reģionālās attīstības fonda (ERAF) finansētie ierobežotās atlases VAS „Latvijas Valsts ceļi” realizētie projekti (2014-2020)” līdzekļiem.Nekustamais īpašums „Dispečeri” (nekustamā īpašuma kadastra Nr. 4286 002 0114) ir reģistrēts Cēsu rajona tiesas zemesgrāmatu nodaļas Taurenes pagasta zemesgrāmatas nodalījumā Nr.100000239246.Nekustamajam īpašumam „Dispečeri” (nekustamā īpašuma kadastra Nr. 4286 002 0114) saskaņā ar Likuma 10.panta pirmo daļu un Ministru kabineta 2015.gada 2.februāra rīkojumu Nr.53 „Par nekustamā īpašuma pirkšanu Gaujas tilta rekonstrukcijas projekta īstenošanai uz valsts autoceļa P30 Cēsis-Vecpiebalga-Madona 32,3.km” (turpmāk – rīkojums Nr.53) zemesgrāmatā ir noteiks aizliegums bez Satiksmes ministrijas piekrišanas nekustamu īpašumu atsavināt un apgrūtināt ar lietu tiesībām.Nekustamajam īpašumam "Dispečeri" (nekustamā īpašuma kadastra Nr. 4286 002 0114) saskaņā ar Taurenes pagasta zemesgrāmatas nodalījuma Nr. 100000239246 datiem, ir nostiprināts apgrūtinājums – nomas tiesība uz zemes gabalu ar kadastra apzīmējumu 4286 002 0114 un ēku ar kadastra apzīmējumu 4286 002 0114 001. Nomas termiņš no 01.03.2013. līdz 01.03.2023. Nomas līguma darbība uz taisnīgas atlīdzības apmēra apstiprināšanas brīdi (2014.gada 4.novembri) nav izbeigta. Nomas līgums zemesgrāmatā reģistrēts 2013.gada 30.septembrī.Ar sabiedrības ar ierobežotu atbildību „Biznesa Konsultantu Grupa” 2014.gada 12.marta novērtējumu (vērtējums Nr.12/03-2013-1) atlīdzība par nekustamo īpašumu "Dispečeri" (nekustamā īpašuma kadastra Nr. 4286 002 0114) noteikta EUR 4500,00. Nekustamā īpašuma īpašnieks nav piekritis nekustamā īpašuma "Dispečeri" (nekustamā īpašuma kadastra Nr. 4286 002 0114) atsavināšanai atbilstoši aprēķinātajam atlīdzības apmēram. Īpašnieks norāda, ka atlīdzības apmēram būtu jābūt ne mazākam kā EUR 25 000,00, tai skaitā nekustamā īpašuma vērtība un zaudējumi – advokāta izdevumi, izdevumi par vērtējuma izgatavošanu un negūtā peļņa no nomas līguma. Saskaņā ar Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – noteikumi Nr.204) 30.punktu īpašnieka iesniegtais nekustamā īpašuma "Dispečeri" (nekustamā īpašuma kadastra Nr. 4286 002 0114) vērtējums, ko sagatavoja sabiedrība ar ierobežotu atbildību „Newsec Valuations LV” (vērtējums Nr.13-11-19-0341) un valsts akciju sabiedrības „Latvijas Valsts ceļi” pasūtītais vērtējums, ko sagatavoja sabiedrība ar ierobežotu atbildību „Biznesa Konsultantu Grupa” (vērtējums Nr.12/03-2013-1), tika iesniegts biedrībai „Latvijas īpašumu vērtētāju asociācija” (turpmāk – LĪVA) izvērtēšanai. LĪVA savā atzinumā ir norādījusi, ka sabiedrības ar ierobežotu atbildību „Newsec Valuations LV” 2013.gada 19.novembra nekustamā īpašuma „Dispečeri” (kadastra Nr. 4286 002 0114), Vecpiebalgas novadā, Taurenes pagastā, Taurenē novērtējums Nr. 13-11-19-0341 neatbilst Likuma regulējumam un Latvijas īpašumu vērtēšanas standartam LVS 401:2013 un tā rezultāts vērtēšanas datumā vairāk nekā pieļaujamās kļūdas robežās atšķiras no šī nekustamā īpašuma iespējamās tirgus vērtības. Savukārt sabiedrības ar ierobežotu atbildību „Biznesa Konsultantu Grupa” vērtējums atbilst Likuma un Latvijas īpašumu vērtēšanas standartam LVS 401:2013. Saskaņā ar noteikumu Nr.204 32.punktu tika lemts par atlīdzības apstiprināšanu saskaņā ar sabiedrības ar ierobežotu atbildību „Biznesa Konsultantu Grupa” veikto īpašuma vērtējumu.Komisija, kas izveidota saskaņā ar noteikumos Nr.204 noteikto (turpmāk – komisija), ir nolēmusi neatlīdzināt īpašnieka pilnvarotās personas pieprasītos zaudējumus.Zaudējumi, kas saistīti ar nomas līguma laušanas rezultātā neiegūto peļņu, netiek kompensēti, jo tie nav pierādīti līdz tiesisku pierādījumu paticamības pakāpei (Civillikuma 1787.pants). Nav iesniegti pietiekami pierādījumi, kas apliecinātu nomas līguma faktisku izpildi, tādējādi pierādot, ka nomas līgums ir noslēgts, ievērojot Civillikuma 1.pantā noteikto principu, ka tiesības izlietojamas un pienākumi pildāmi pēc labas ticības. Ņemot vērā iepriekš minēto un lietā pieejamos materiālus, ir apšaubāms nomas līgumā noteiktās nomas maksas patiesums (Civillikuma 2120.pants). Pie tam nomas līgums nav lauzts un pieprasīt zaudējumus par tā laušanu nav pamata. Saskaņā ar Civillikuma 2126.pantu minētais nomas līgums ir saistošs trešajām personām. Līdz ar to labprātīgas atsavināšanas gadījumā Satiksmes ministrija rīkosies saskaņā ar civillikumu. Savukārt saskaņā ar Likuma 16.panta pirmo daļu, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valstij brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā nomas līgumi) un par kurām institūcija nav tieši paziņojusi, ka tā uzņemas attiecīgos apgrūtinājumus un nastas.  Izdevumi advokāta palīdzībai, kā arī izdevumi par nekustamā īpašuma vērtējuma izgatavošanu nav uzskatāmi par zaudējumiem Likuma 25.panta un Civillikuma izpratnē, līdz ar to tie netiek atlīdzināti.Pamatojoties uz Likuma 9.pantu un noteikumu Nr.204 36.1.apakšpunktu, Satiksmes ministrija ar 2014.gada 4.novembra lēmumu Nr.03-14/4497 apstiprināja taisnīgas atlīdzības apmēru par nekustamo īpašumu "Dispečeri" (nekustamā īpašuma kadastra Nr. 4286 002 0114) nosakot to 4500,00 EUR, tai skaitā:* par zemes vienību 0,0308 ha platībā (zemes vienības kadastra apzīmējums 4286 002 0114) - 580,00 EUR;
* par ēku (kadastra apzīmējums 4286 002 0114 001) - 3920,00 EUR.

Likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc rīkojuma Nr.53 pieņemšanas valsts akciju sabiedrība „Latvijas Valsts ceļi” (turpmāk – LVC) 2015.gada 3.februārī saskaņā ar Likuma 11.pantā noteikto nosūtīja nekustamā īpašuma īpašniekam paziņojumu Nr.3.2/457 „Par 2015.gada 2.februāra Ministru kabineta rīkojuma Nr.53 izpildi” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots pirkuma līguma projekts un rīkojuma Nr.53 izdruka.Atbilde uz minēto paziņojumu Likuma 11.panta pirmajā daļā noteiktajā termiņā netika saņemta.Ņemot vērā, ka Likumā noteiktajā termiņā nekustamā īpašuma īpašnieks nav sniedzis atbildi uz nosūtīto atsavināšanas paziņojumu un līgums par nekustamā īpašuma labprātīgu atsavināšanu nav noslēgts, ir izpildīti Likuma 13.pantā noteiktie priekšnoteikumi likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamā īpašuma „Dispečeri” (nekustamā īpašuma kadastra Nr. 42860020114) īpašniekam pamattiesību ierobežojumu, ir lielāks par indivīda interesēm nodarīto kaitējumu, jo minētais nekustamais īpašums  nepieciešams īpašu sabiedrības interešu un publisku mērķu sasniegšanai – transporta infrastruktūras būvniecībai, kas nodrošinās satiksmes kustības drošību un efektīvu kopējo transporta plūsmu pa valsts autoceļu P30 Cēsis – Vecpiebalga - Madona.Īstenojot valsts reģionālā autoceļa P30 Cēsis – Vecpiebalga – Madona posma km 24,60-38,00 būvprojektu, paredzēts pārbūvēt apdzīvotā vietā Taurene autoceļa 32,3.km esošo tiltu pār Gauju. Tilts uzbūvēts  1961. gadā un šobrīd atrodas avārijas stāvoklī – bojātas balstu un laidumu konstrukcijas -  malējām sijām korodē konstruktīvais un nesošais stiegrojums, sairst balstu un siju betons,  siju nestspēja samazināta par apmēram 40%. Brauktuves un ietvju konstrukciju tehniskais stāvoklis neatbilst satiksmes drošības prasībām,  margu nestspēja neatbilst projektētajai slodzei. Tilta brauktuves un nesošo konstrukciju bojājumu rezultātā tiek  apdraudēta gājēju un autobraucēju satiksme.      Lai paaugstinātu satiksmes drošību, Gaujas tilta un tā pieejas izbūvi, lai nodrošinātu vienmērīgu braukšanas ātrumu, ceļa pārredzamību, iedzīvotāju drošu pārvietošanos apdzīvotā vietā Taurene, kā arī nodrošinātu līdzekļu racionālu izmantošanu, Gaujas tilta 32,3 km būvprojekta īstenošanai nepieciešams nekustamais īpašums "Dispečeri" (nekustamā īpašuma kadastra Nr. 42860020114) 0,0308 ha visā platībā. Pārbūves projekts paredz, ka autoceļa konstrukcijas izvietošanai uz nekustamā īpašuma "Dispečeri" (nekustamā īpašuma kadastra Nr. 42860020114) nepieciešamā platība ir 0,0160 ha (attiecīgi paliekošā platība ir 0,0148 ha), kā arī paredzēta esošās ēkas demontāža. Nekustamais īpašums "Dispečeri" (nekustamā īpašuma kadastra Nr. 4286 002 0114) atrodas teritorijā, kurai Vecpiebalgas novada teritorijas plānojumā 2013.-2025.gadam noteikts izmantošanas veids – jaukta lauku apbūves teritorija, kuras galvenais izmantošanas veids ir daudzveidīga piemājas lauku saimniecību darbība. Atbilstoši teritorijas plānojuma 11.5 apakšnodaļas 567.punktam – Jauktās lauku apbūves teritorijās atļauts izvietot savrupmāju ar nepieciešamajām palīgēkām, viesu namu, lauku tūrisma mītni, tirdzniecības un pakalpojumu objektu, nelielu ražošanas uzņēmumu, tehniskās apkopes punktu, degvielas uzpildes staciju, remontdarbnīcu, tehnikas novietni, garāžu, noliktavu, u.c. ļoti daudzveidīgus objektus. Tā kā jauktās lauku apbūves teritorijās jaunveidojamās zemes vienības minimālā platība tiek noteikta atkarībā no plānotā objekta specifikas, bet ne mazāka par 3000 m² - 5000 m², nav iespējama nekustamā īpašuma "Dispečeri" (nekustamā īpašuma kadastra Nr. 4286 002 0114) sadalīšana.Iespēja izmainīt ceļa izvietojumu tā, lai tas neskartu nekustamo īpašumu „Dispečeri” (nekustamā īpašuma kadastra Nr. 4286 002 0114) ir vērtēta, un tika konstatēts, ka tas prasītu tehniski sarežģītākus un apjomīgākus risinājumus, un ievērojami sadārdzinātu projekta izmaksas, kā arī papildus būtu jāiegūst no citām personām piederoši nekustamie īpašumi.Ņemot vērā iepriekš minēto, kā arī minētā pārbūves projekta nozīmību, nepieciešams iegūt nekustamo īpašumu „Dispečeri” (nekustamā īpašuma kadastra Nr. 4286 002 0114) – zemes vienību 0,0308 ha platībā (zemes vienības kadastra apzīmējums 4286 002 0114) un uz tās esošo ēku (kadastra apzīmējums 4286 002 0114 001), kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Nekustamais īpašums „Dispečeri” (nekustamā īpašuma kadastra Nr. 4286 002 0114) pēc likumprojekta spēkā stāšanās normatīvajos aktos noteiktajā kārtībā tiks ierakstīts zemesgrāmatā uz valsts vārda Satiksmes ministrijas personā brīvs no visiem apgrūtinājumiem un nastām.Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi īpašniekam atlīdzību saskaņā ar Likuma 29.panta pirmajā daļā minēto līgumu vai, ja tāds netiks noslēgts, samaksājusi noteikto atlīdzību Likuma 30.pantā noteiktajā apmērā vai noguldījusi atlīdzību bankas kontā Likuma 33.pantā noteiktajā kārtībā. Saskaņā ar Likuma 27.panta pirmajā un otrajā daļā noteikto īpašniekam ir tiesības apstrīdēt Satiksmes ministrijas noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma atsavināšanu. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Tā kā projekta realizācijai ir ieplānots Eiropas Savienības struktūrfondu līdzfinansējums, tad izdevumi, kas saistīti ar nekustamā īpašuma atsavināšanu tiks segti no valsts budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammas 62.11.00 „Eiropas Reģionālās attīstības fonda (ERAF) finansētie ierobežotās atlases VAS „Latvijas Valsts ceļi” realizētie projekti (2014-2020)” līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Satiksmes ministrs A.Matīss

Vīza: Valsts sekretāra vietā –

valsts sekretāra vietniece Dž.Innsua

21.05.2015. 10:05

2122

V.Putāns

67028149, varis.putans@lvceli.lv